मधुबनी सं निर्वाचित भाजपा सांसद हुकुमदेव नारायण यादव मैथिली मे शपथ लैत कहला - हम हुकुमदेव नारायण यादव जे लोकसभाक सदस्य निर्वाचित भेलौँ अछि ईश्वरक शपथ लैत छी जे हम विधि द्वारा स्थापित भारतक संविधानक प्रति श्रद्धा आ निष्ठा राखब. . . . . . . . . . एकरा बाद झंझारपुरक भाजपा सांसद वीरेँद्र कुमार चौधरी आ एकरा बाद दरभंगा सं चुनल गेल भाजपाक सांसद कीर्ति झा आजाद मैथिली मे शपथ लऽ हैट्रिक लगौलनि। कीर्ति झा आजाद मिथिलाक वेशभूषा धोती-कुर्ता-पाग मे संसद पहुंचल छलथि। इ एकटा ऐतिहासिक क्षण छल।
 फेर अगिला दिन माने 6 जून केँ सुपौल सं चुनल गेल कांग्रेसक सांसद रंजीता रंजन आ मधेपूरा सं चुनल गेल राजदक पप्पू यादव मैथिली मे शपथ लऽ संसद मे मैथिली क आवाज बुलंद केलनि।
 मिथिलावासी एहि पांचू सांसद केँ मैथिली मे शपथ लेबा लेल धन्यवाद कहलनि। 